
Parlamentul  României

Camera  Deputaţilor
Comisia pentru Sănătate                                         Comisia pentru Buget, 

           şi Familie
                                                           Finanţe şi Bănci                                                 

Bucureşti, 16.05.2001                                                Bucureşti,16.05.2001

 Nr. 452/XVIII/8
                                                      Nr.619/XVIII/2
BIROULUI PERMANENT

AL

CAMEREI DEPUTAŢILOR,


Vă înaintăm , alăturat, raportul comun asupra proiectului de Lege pentru aprobarea Ordonanţei Guvernului nr.109/1999 pentru modificarea şi completarea Ordonanţei Guvernului nr.22/1999 privind finanţarea ocrotirii sănătăţii, trimis comisiilor pentru examinare, în fond, cu adresa nr.319 din 6 septembrie 1999.


În conformitate cu art.66 alin.(3) din Regulamentul Camerei Deputaţilor, la examinarea proiectului de lege, s-au avut în vedere şi proiectul de Lege pentru aprobarea Ordonanţei Guvernului nr.51/2000 pentru modificarea şi completarea Ordonanţei Guvernului nr.22/1992, privind finanţarea ocrotirii sănătăţii şi proiectul de Lege pentru aprobarea Ordonanţei Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, aprobată prin Legea nr.114/1992 cu modificările şi completările ulterioare.


La întocmirea raportului, cele două comisii au avut în vedere avizele primite de la Comisia juridică, de disciplină şi imunităţi şi Consiliul Legislativ.


Comisiile şi-au însuşit punctul de vedere al Guvernului trimis cu adresa nr.1183/MRP din 22.03.2001.


În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                                          PREŞEDINTE,

DEP.ACAD.PROF.DR.MIRCEA               DEP.PROF.DR.EC. FLORIN

               IFRIM                                                     GEORGESCU

              SECRETAR,                                            SECRETAR,

    DEP.DR.ANA FLOREA                    DEP.DR.EC.DANIEL IONESCU

Întocmit de experţii parlamentari:

Ana Georgescu

Gheorghe Marinescu

Parlamentul  României

Camera  Deputaţilor
Comisia pentru Sănătate şi Familie

                                                          Comisia pentru Buget, Finanţe şi Bănci                                                                                         

Bucureşti,  16.05.2001                                                                                              Bucureşti, 16.05.2001 

 Nr. 452/XVIII/8
                                                                                                     Nr.619/XVIII/2
R A P O R T    c o m u n

asupra proiectului de Lege pentru aprobarea Ordonanţei Guvernului nr.109/1999 pentru

modificarea şi completarea Ordonanţei Guvernului nr.22/1992 privind finanţarea ocrotirii sănătăţii


În urma examinării proiectului de Lege pentru aprobarea Ordonanţei Guvernului nr.109/1999 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, în şedinţa din 09.05.2001 şi respectiv 16.05.2001, propunem ca acesta să fie supus spre dezbatere şi adoptare cu următoarele amendamente:
Nr.

crt.
Articolul

(textul iniţial )
Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic 

“Articol unic. - Se aprobă Ordonanţa Guvernului nr.109 din 30 august 1999 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, adoptată în temeiul art.1 lit.k pct.3 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial , Partea I, nr.423 din 31 august 1999.”
Articolul unic  din legea de aprobare  va avea următorul cuprins:

“Articol unic. – Se aprobă Ordonanţa Guvernului nr.109 din 30 august 1999 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii,adoptată în temeiul art.1 lit.k pct.3 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr.423 din 31 august 1999 cu următoarele modificări:”
Pentru respectarea normelor de tehnică legislativă.



2.
Art.I, pct.1, art.1. (text ordonanţă) 

“1. Articolul 1 va avea următorul cuprins:

Art.1. – Ocrotirea sănătăţii în România este finanţată din următoarele surse :

a) bugetul fondului de asigurări sociale de sănătate, conform legii;

b) bugetul de stat şi bugetele locale, în condiţiile legii;

c) bugetul fondului special pentru sănătate, care de la data intrării în vigoare a prezentei ordonanţe se va numi Fondul special pentru sănătate publică;  

d) veniturile proprii ale unităţilor sanitare finanţate în regim extrabugetar.”


Se propune reformularea textului, în următoarea redactare:

 “1. La articolul I, punctul 1, articolul 1 va avea următorul cuprins:

 Art.1. – Sănătatea publică este finanţată din următoarele surse :

a) bugetul fondului de asigurări sociale de sănătate ;

b) bugetul de stat şi bugetele locale;

c) veniturile proprii  ale unităţilor sanitare şi ale Ministerului Sănătăţii şi Familiei  constituite ca surse extrabugetare la  dispoziţia acestora”.
      Autori : dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan  (Grupul Parlamentar al PDSR) 


Fondul special pentru sănătate  a fost abrogat  prin prevederile Ordonanţei Guvernului nr.32/2001 pentru reglementarea unor probleme financiare.

Pentru adaptarea la noua legislaţie din domeniul sanitar.



3.
 Art.I, pct.3, art.3 ( text ordonanţă)

“3. Articolul 3 va avea următorul cuprins:

Art.3. - Fondul special pentru sănătate publică se gestionează de către Ministerul Sănătăţii şi se constituie din următoarele surse :

a) taxa asupra activităţilor dăunătoare sănătăţii;

b) cota de 25 % din amenzile aplicate pentru exercitarea inspecţiei sanitare de stat;

c) valorificarea bunurilor din dotarea unităţilor sanitare;

d) venituri din activităţi proprii ale unităţilor finanţate de la bugetul de stat.”
Se reformulează, după cum urmează:

“2.  La articolul I , punctul 3, articolul 3 va avea  următorul cuprins:

Art.2. – Veniturile proprii se gestionează de către unităţile sanitare şi Ministerul Sănătăţii şi Familiei în regim extrabugetar şi se constituie din următoarele surse :

a) cota de 50 % din amenzile aplicate pentru exercitarea inspecţiei sanitare de stat;

b) valorificarea bunurilor din dotarea unităţilor sanitare;

c) venituri din activităţi proprii ale unităţilor finanţate de la bugetul de stat.”

      Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ovidiu Brînzan (Grupul Parlamentar al PDSR) .
În conformitate cu prevederile Legii nr.100/1998 privind asistenţa de sănătate publică.

Cu motivaţia de la pct.2 din raport.

Pentru compensarea pierderilor financiare datorate eliminării sursei constituite din taxa asupra activităţilor dăunătoare sănătăţii.



4.
Art.I, pct.4, art.4 (text ordonanţă)

“4. Articolul 4 va avea următorul cuprins:

“Art.4. – Taxele prevăzute la art.3 lit.a) se suportă de către:

a) persoanele juridice care realizează încasări din acţiuni publicitare la produsele din tutun, ţigări şi băuturi alcoolice, în cotă de 12 % din valoarea acestor încasări;

b) persoanele juridice care realizează venituri din vânzările de produse din tutun, ţigări şi băuturi alcoolice, în cotă de 2 % din sumele realizate din vânzarea produselor respective, după deducerea accizelor şi a taxei pe valoarea adăugată, datorate bugetului de stat.”


Se propune  abrogarea textului, în următoarea redactare:

“3. La articolul I, punctul 4,  articolul 4 se abrogă.”

 Autor: dl.dep.prof.dr.Mircea Ifrim (Grupul Parlamentar al PRM) .
Nu mai are obiect prin eliminarea art.3, lit.a).



5.
Art.I, pct.5, art.5 (text ordonanţă)

“5. Articolul 5 va avea următorul cuprins:

“Art.5. - (1) Constituie sursă a Fondului special pentru sănătate publică cota de 25 % din amenzile aplicate şi încasate de persoanele împuternicite de Ministerul Sănătăţii pentru exercitarea inspecţiei sanitare de stat, conform legii.

 (2) Sumele încasate de unităţile sanitare din valorificarea, în condiţiile legii, a bunurilor aflate în dotare se fac venituri la fondul special pentru sănătate publică.”


Se reformulează, după cum urmează:
“4. La articolul I, punctul 5, articolul 5 va avea  următorul cuprins:
Art.3. – (1) Constituie sursă a veniturilor extrabugetare la dispoziţia Ministerului  Sănătăţii şi Familiei , cota de 50 % din amenzile aplicate şi încasate de către persoanele împuternicite în acest scop de către Ministerul Sănătăţii şi Familiei pentru exercitarea inspecţiei sanitare de stat, conform legii.

(2) Sumele încasate de unităţile sanitare din valorificarea, în condiţiile legii, a bunurilor aflate în dotare se gestionează în regim extrabugetar de către unităţile sanitare respective”.

Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Ana Florea ( Grupul Parlamentar al Minorităţilor Naţionale), dl.dep.dr.Ovidiu Brînzan (Grupul Parlamentar al PDSR) .
Pentru corelare cu noile prevederi de la art.2 din legea de aprobare şi cu prevederile legislaţiei în vigoare ( art.27 din Legea nr.100/1998 privind asistenţa de sănătate publică şi art.19 alin.(3) din Legea nr.146/1999 privind organizarea, funcţionarea şi finanţarea spitalelor).



6.
Art.I, pct.6, art.6 ( text ordonanţă)
“6. Articolul 6 va avea următorul cuprins:

“Art.6. – Veniturile proprii ale instituţiilor sanitare publice, finanţate integral de la bugetul de stat, sunt prevăzute în anexa care face parte integrantă din prezenta ordonanţă.”
Se reformulează, după cum urmează:

“5. La articolul I, punctul 6, articolul 6 va avea  următorul cuprins:

Art.6. – Veniturile proprii ale instituţiilor sanitare publice, finanţate integral de la bugetul de stat şi ale Ministerului  Sănătăţii şi Familiei , prevăzute în anexa care face parte integrantă din prezenta ordonanţă, se constituie ca surse extrabugetare la dispoziţia instituţiei care le realizează şi se utilizează pentru cheltuielile curente şi de capital.”

Autori : dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ovidiu Brînzan (Grupul Parlamentar al PDSR) .
Pentru o mai bună gestionare a acestor fonduri s-a preluat şi textul art.6 din Ordonanţa Guvernului nr.135/2000 privind modificarea şi completarea Ordonanţei Guvernului nr.22/1992, privind finanţarea ocrotirii sănătăţii.



7.
Art.I, pct.7, art.7 ( text ordonanţă)

“7. Articolul 7 va avea următorul cuprins:

Art.7. - (1). Sumele datorate potrivit prevederilor art.4 se virează lunar, până la data de 15 ale lunii următoare, la Fondul special pentru sănătate publică.

(2) Pentru nevirarea la termenele stabilite a taxelor datorate potrivit prevederilor prezentei ordonanţe se percep majorări de întârziere în cuantumurile stabilite pentru impozitele şi taxele datorate bugetului de stat. Majorările de întârziere se fac venit la Fondul special pentru sănătate publică.

(3) Pentru neplata la termen a obligaţiilor ce revin persoanelor juridice şi fizice prevăzute în prezenta ordonanţă, Ministerul Sănătăţii va proceda la executare silită, potrivit prevederilor legale.”


Se propune abrogarea textului, în următoarea redactare:

“6.La articolul I, punctul 7,  articolul 7 se abrogă.”

Autor: dl.dep.prof.dr.Mircea Ifrim (Grupul Parlamentar al PRM) .
Nu mai are obiect prin eliminarea textului de la art.4.



8.
Art.I, pct.8, art.8 ( text ordonanţă)

“8. Articolul 8 va avea următorul cuprins:

Art.8. - (1). Contribuţiile restante datorate de persoanele fizice şi juridice la Fondul special pentru sănătate publică, precum şi majorările de întârziere calculate potrivit legii, se vor vira în contul Fondului special pentru sănătate publică, pe seama direcţiilor de sănătate publică judeţene şi a municipiului Bucureşti, la trezoreriile teritoriale respective.
    (2) Direcţiile de sănătate publică teritorială vor vira contribuţiile prevăzute la alin.1 la Ministerul Sănătăţii, în bugetul Fondului special pentru sănătate publică, în termen de maximum trei zile lucrătoare de la încasarea lor.”


Se propune abrogarea textului, în următoarea redactare:

“7. La articolul I, punctul 8, articolul 8 se abrogă.”

 Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PDSR) .
Idem.



9.
Art.I, pct.9, art.9 ( text ordonanţă)

“9. Articolul 9 va avea următorul cuprins:

“Art.9. – Veniturile realizate potrivit prevederilor art.4 se utilizează pentru finanţarea programelor naţionale de sănătate şi pentru alte cheltuieli prevăzute de lege.”
Se reformulează, după cum urmează:

“8.La articolul I, punctul 9,  articolul 9 va avea  următorul cuprins:

Art.9. – Veniturile proprii realizate potrivit prevederilor art.2 se utilizează pentru finanţarea programelor naţionale de sănătate.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) .


S-a preluat şi textul art.9 din Ordonanţa Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii şi pentru corelare cu prevederile art.2 din prezenta lege de aprobare.



10.
Art.I, pct.10, art.10 ( text ordonanţă)
“10. Articolul 10 va avea următorul cuprins:

“Art.10. – Disponibilităţile Fondului special pentru sănătate publică rămase la finele anului se reportează în anul următor şi se utilizează în condiţiile legii.”
Se reformulează, după cum urmează:

“9. La articolul I, punctul 10,  articolul 10 va avea  următorul cuprins:

“Art.10. – Disponibilităţile rămase la finele anului provenite din surse extrabugetare constituite la nivelul Ministerului  Sănătăţii şi Familiei precum şi la unităţile sanitare finanţate de la bugetul de stat se reportează în anul următor şi se utilizează pentru aceleaşi destinaţii.”

Autor: dl.dep.prof.dr.Mircea Ifrim (Grupul Parlamentar al (Grupul Parlamentar al PRM).
În vederea corelării cu prevederile Oronanţei de urgenţă a Guvernului nr.31/2001 privind veniturile extrabugetare ale instituţiilor publice, publicată în Monitorul Oficial al României, Partea I, nr.110 din 10 martie 2001.



11.
Art.I, pct.11, art.11 ( text ordonanţă)

“11. Articolul 11 va avea următorul cuprins:

“Art.11. – Pentru prestaţiile prevăzute în anexă, care se efectuează contra cost, tarifele se stabilesc prin ordin al ministrului sănătăţii.”
Se reformulează, în următoarea redactare:

“10. La articolul I, punctul 11, articolul 11 va avea următorul cuprins:

Art.11. - Pentru prestaţiile prevăzute în anexă, care se efectuează contra cost, tarifele se stabilesc prin ordin al ministrului sănătăţii şi familiei.”
Pentru actualizarea denumirii.



12.
Art.I, pct.12, art.12 (text ordonanţă)

12. Articolul 12 va avea următorul cuprins:

“Art.12. – Controlul asupra modului de aplicare a prevederilor prezentei ordonanţe se efectuează de către Ministerul Sănătăţii prin organele proprii sau prin împuterniciţi, precum şi de alte organe de control abilitate prin lege”.


Se reformulează, în următoarea redactare:

“11. La articolul I, punctul 12,  articolul 12 va avea următorul cuprins:

Art.12. – Controlul asupra modului de aplicare a prevederilor prezentei ordonanţe se efectuează de către Ministerul Sănătăţii şi Familiei prin organele proprii sau prin împuterniciţi, precum şi de alte organe de control abilitate prin lege.”


Pentru actualizarea denumirii ministerului.



13.
Art.I, pct.13, art.13 ( text ordonanţă)

“13. Articolul 13 va avea următorul cuprins:

“Art.13. – Ministerul Sănătăţii este autorizat să elaboreze norme metodologice de aplicare a prevederilor prezentei ordonanţe, cu avizul Ministerului Finanţelor”.
Se propune abrogarea textului, în următoarea redactare:

“12. La articolul I, punctul 13, articolul 13 se abrogă”.

Autor: dl.dep.dr.Ovidiu Brînzan (Grupul Parlamentar al PDSR) .
Nu mai are obiect prin eliminarea art.3, lit.a).



14.
ANEXA ( text ordonanţă)

ANEXA

VENITURI PROPRII

ale instituţiilor sanitare publice finanţate integral de la bugetul de stat

    Veniturile din activitatea unităţilor sanitare  finanţate integral de la bugetul de stat se constituie din sumele realizate din :

1. consultaţii, tratamente, investigaţii şi alte servicii medicale acordate conform legii;

2. prestaţii medico-sanitare pentru regii autonome, societăţi comerciale, instituţii publice ori alte persoane juridice sau fizice, potrivit reglementărilor în vigoare;

3. examenele medicale şi psihologice pentru obţinerea de certificate medicale,cu excepţia certificatelor pentru incapacitate temporară de muncă şi a celor solicitate de categoriile de persoane scutite de la plata acestor examene, prevăzute prin reglementările legale speciale;

4. contribuţia lunară a părinţilor sau a tutorilor legali pentru întreţinerea copiilor în creşe;

5. taxa pentru examene şi concursuri organizate de unităţile sanitare sau unităţile cu reţea proprie;

6. închirieri şi concesionări, conform prevederilor legale;

7. taxa pentru examenele  medico-legale, conform legii;

8. activitatea colectivelor de cercetare din sistemul de sănătate publică;

9. contravaloarea sângelui şi a produselor labile şi stabile din sânge şi plasmă, stabilită prin ordin al ministrului sănătăţii, livrate de către centrele de transfuzii de sânge judeţene şi al municipiului Bucureşti;

10. consultanţă şi asistenţă tehnică în domeniul sanitar;

      11.eliberarea de autorizaţii, avize şi alte acte oficiale, conform legii, pentru persoanele fizice ;

      12.valorificarea bunurilor aflate în dotare către persoane fizice sau juridice, în condiţiile legii.

     ___


Se reformulează, după cum urmează:

“13. Anexa va avea următorul cuprins:

ANEXA

VENITURI PROPRII

ale Ministerului  Sănătăţii şi Familiei şi ale instituţiilor sanitare publice finanţate integral de la bugetul de stat

   Veniturile din activitatea unităţilor sanitare,  finanţate integral de la bugetul de stat, se constituie din sumele realizate din :
1. consultaţii, tratamente, investigaţii şi alte servicii medicale acordate conform legii;

2. prestaţii medico-sanitare pentru regii autonome, societăţi comerciale, instituţii publice , alte persoane juridice sau fizice, potrivit reglementărilor în vigoare;

3. examenele medicale şi psihologice pentru obţinerea de certificate medicale,cu excepţia certificatelor pentru incapacitate temporară de muncă şi a celor solicitate de categoriile de persoane scutite de la plata acestor examene, prevăzute prin reglementările legale speciale;

4. contribuţia lunară a părinţilor sau a tutorilor legali pentru întreţinerea copiilor în creşe;

5. taxa pentru examene şi concursuri organizate de unităţile sanitare sau unităţile cu reţea proprie;

6. închirieri şi concesionări, conform prevederilor legale;
7. tarife pentru efectuarea expertizelor, constatărilor şi altor lucrări, medico-legale;

8. activitatea colectivelor de cercetare din sistemul de sănătate publică;
9. consultanţă şi asistenţă tehnică în domeniul sanitar;

   10. eliberarea de autorizaţii, avize şi alte acte oficiale, conform legii, pentru persoane fizice şi juridice;
    11. valorificarea bunurilor aflate în dotare către persoane fizice sau juridice, în condiţiile legii;
12. Sumele încasate de Ministerul Sănătăţii şi Familiei în vederea eliberării autorizaţiei de funcţionare pentru unităţile de producţie a produselor medicamentoase, depozite farmaceutice, farmacii şi drogherii; pentru farmacii şi drogherii suma pentru reautorizare va fi jumătate din suma prevăzută a fi achitată la autorizare.”

S-au preluat textele din Ordonanţa Guvernului nr.51/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, precum şi anexa din Ordonanţa Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii.

Activitatea centrelor de transfuzie este suportată de la bugetul de stat capitolul “Transferuri” iar în majoritatea ţărilor nu se plăteşte sângele ( punctul de vedere al Guvernului nr.DB/4444 din 03.05.2001). 

Prin renumerotare.

Pentru o exprimare completă şi prin renumerotare.

Prin renumerotare.




În urma dezbaterilor nu s-au înregistrat amendamente respinse.

                            PREŞEDINTE,                                                                                   PREŞEDINTE,                                                           

        DEP.ACAD.PROF.UNIV.DR.MIRCEA IFRIM                      DEP.PROF.UNIV.DR.EC.FLORIN GEORGESCU

                           SECRETAR,                                                                                            SECRETAR,

                   DEP.DR.ANA FLOREA                                                                DEP.DR.EC.DANIEL IONESCU

Întocmit de experţii parlamentari:

Ana Georgescu

Gheorghe Marinescu

